Diari Oficial de la Generalitat Valenciana


Sumari del DOGV 8899, del 07-09-2020 (2020/7005)

RESOLUCIÓ de 23 de juliol de 2020, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per la modificació del projecte de la línia subterrània, de tensió nominal 132 kV d'entrada/eixida en la subestació «ST Aqua» des de la línia elèctrica aèria- subterrània de tensió nominal 132 kV el Grau-la Punta, en el tram comprés des de l'arribada de la perforació dirigida al carrer Eduardo Primo Yúfera, fins a la cambra d'entroncament número 5, en el terme municipal de València, província de València. (Expedient ATLINE/2010/500/46. Expedient d'expropiació forçosa JUEXPR/2019/3/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8899

Data del DOGV
:   07-09-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/7005


Data del document
:   23-04-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 23 de juliol de 2020, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per la modificació del projecte de la línia subterrània, de tensió nominal 132 kV d'entrada/eixida en la subestació «ST Aqua» des de la línia elèctrica aèria- subterrània de tensió nominal 132 kV el Grau-la Punta, en el tram comprés des de l'arribada de la perforació dirigida al carrer Eduardo Primo Yúfera, fins a la cambra d'entroncament número 5, en el terme municipal de València, província de València. (Expedient ATLINE/2010/500/46. Expedient d'expropiació forçosa JUEXPR/2019/3/46). [2020/7005]  
  
  
Amb data de 23 d'octubre de 2019, la Direcció General d'Indústria, Energia i Mines, procedeix a la correcció d'errades materials i a la modificació de la Resolució de 21 de juny de 2011, de la Direcció General d'Energia, per la qual es va autoritzar I-DE Redes Eléctricas Inteligentes, SAU, es va declarar, en concret, la utilitat pública i es va aprovar el projecte tècnic d'execució denominat modificació del projecte de la línia subterrània, de tensió nominal 132 kV d'entrada/eixida en la subestació «ST Aqua» des de la línia elèctrica aèria-subterrània de tensió nominal 132 kV el Grau-la Punta, en el tram comprés des de l'arribada de la perforació dirigida al carrer Eduardo Primo Yúfera, fins a la cambra d'entroncament número 5, en el terme municipal de València. Aquesta declaració d'utilitat pública d'acord amb el que es disposa en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'aquests, i li és aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
  
A aquest efecte, en compliment del que es disposa, es va convocar a l'alçament d'actes prèvies en les dependències de l'Ajuntament de València amb data 24 de març de 2020 a les 10.00 hores, no obstant això les circumstàncies esdevingudes per la situació de crisi sanitària ocasionada pel COVID-19, que van propiciar la declaració de l'estat d'alarma pel Reial decret 463/2020, de 14 de març, desaconsellaven i limitaven tota aquella activitat que no fora imprescindible per a la contenció de l'epidèmia, per la qual cosa en data 17 de març de 2020 es va dictar acord pel qual se suspenia l'acte fins que revertira la situació de crisi sanitària.  
Per tot el que s'ha exposat, en tant que la situació actual ho permet, aquest Servei Territorial d'Indústria i Energia de València, en compliment del que es disposa en l'esmentat article 52 de la Llei d'expropiació forçosa, ha resolt convocar les persones titulars dels béns i drets afectats a l'Ajuntament on radiquen les finques afectades, com a punt de reunió per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si fora procedent, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats, hauran d'acudir personalment o representades mitjançant la deguda autorització, i aportar els documents acreditatius de la seua titularitat i l'últim rebut de la contribució, podran anar acompanyades de persones que periten i un notari o notària, si ho estimen oportú, amb despeses a la seua costa.  
L'alçament d'actes tindrà lloc el pròxim dia 20 d'octubre de 2020, a partir de les 10.00 hores, en les dependències de l'Ajuntament de València.  
L'ordre d'alçament d'actes es comunicarà mitjançant l'oportuna cèdula de citació, la relació de les persones titulars convocades figuren en el tauler d'edictes de l'ajuntament assenyalat i en l'annex.  
  
És de significar que aquesta publicació es realitza igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
En l'expedient expropiatori I-DE Redes Eléctricas Inteligentes, SAU, assumirà la condició beneficiària.  
  
València, 23 de juliol de 2020. El cap del Servei Territorial d'Indústria i Energia: Antonio Peris Armengot.